VANHA TESTAMENTTI AVAUTUU
3. MOOSEKSEN KIRJA, Osa 1
Aloitan lukemalla runon, joka on kuin raamatunopetussarjan esipuhe.
Kuvittelin tuntevani Raamatun, kun poimin sattuman sieltä toisen täältä.
Hiukan Matteusta tai Johannesta, sitten kappale 1. Moosesta.
Tietyt luvut Jesajasta, tietyt Psalmit, 23.
Sananlaskut 1 ja Roomalaiskirje 12. Luulin tuntevani Sanan.
Huomasin, että Raamatun lukeminen läpi on kokonaan eri juttu.
Hauska on leikkiä Raamatulla, polskia, loiskuttaa siellä täällä -
ennen kuin polvistut uupuneena ja haukottelet pikaisen rukouksen.
Kohtelet tätä kirjoitusten kruunua kuin mitä tahansa kirjaa.
Vain kappale poissa sijoiltaan, vain hätäinen vilkaisu.
Kokeilepa kunnioittavampaa tapaa. Kokeile avaraa ja kestävää katsetta.
Polvistut pyhässä kunnioituksessa, kun luet läpi koko Raamatun.
Opetussarja auttaa lukemaan Raamatun kirja kerrallaan.
Jumala antoi kirjaston. Se ei ole yksi kirja, vaan 66 kirjaa.
Joka kirjalla on oma sanomansa. Kaikki siinä liittyy sen sanomaan.
Monet, jotka aloittavat lukemaan Raamattua, -
jumiutuvat 3. Mooseksen kirjaan.
Ymmärrän hyvin, miksi. Se on vaikea luettava kolmestakin syystä.
Ensinnäkin se on tylsä. Aivan kuin lukisi puhelinluetteloa.
Saatat törmätä silloin tällöin tuttuun nimeen, mutta se on tylsä.
Se on sisällöltään niin erilainen kuin muut Raamatun kirjat.
Kaksi ensimmäistä kirjaa ovat täynnä jännittäviä kertomuksia.
Yhtäkkiä 3. Mooseksen kirjassa on tuskin lainkaan kerrontaa.
Pidämme Raamattua kirjana, jossa on kertomuksia.
Sitten törmäämme kirjaan, jossa ei ole kertomuksia.
Se tuntuu tylsältä ilman tarinaa.
Toiseksi se tuntuu vieraalta. Siinä on toinen kulttuuri ja sisältö.
Siirrymme ajassa 2000-3000 vuotta taaksepäin ja 3000 kilometrin päähän.
Se on täysin eri maailma. Luemme meille oudoista asioista.
Esimerkiksi tartuntatautien hoito-ohje on erikoinen.
Ihmisparan piti repiä vaatteensa ja antaa hiustensa kasvaa.
Hiuksia ei saanut kammata ja kasvojen alaosa piti peittää.
Piti kulkea ympäriinsä ja huutaa: "Saastainen, saastainen."
Se tuntuu meistä kummalliselta.
Emme mene seurakuntaan sylissämme karitsa tai kyyhkynen, -
jonka kaula katkaistaan yleisön edessä.
Jos niin tehdään, sininen matto on parasta vaihtaa punaiseksi.
Se on niin erilaista kuin mikään, mihin olemme tottuneet.
Kolmanneksi se tuntuu hyvin kaukaiselta.
Se tuntuu tylsältä, omituiselta ja kaukaiselta.
Mitä sanottavaa sillä on minulle tässä ajassa?
Tiedämme vaistomaisesti, ettemme ole Mooseksen lain alla.
Tämä on osa hänen lakiaan.
Mitä sanottavaa sillä on meille?
Toivon, että opetukseni saa teidät innostumaan 3. Moos. kirjasta.
Se on yksi viidestä kirjasta, jotka muodostavat Pentateukin.
Penta tarkoittaa "viisi".
Raamatun ensimmäiset viisi kirjaa ovat Mooseksen laki.
Juutalaiset kutsuvat sitä Tooraksi, ohjeiden kirjaksi.
He lukevat sen läpi kerran vuodessa.
He aloittavat 1. Moos. 1:stä lehtimajanjuhlan 8. päivänä -
ja lopettavat seuraavan lehtimajan- juhlan aikaan seuraavana syksynä.
Viidellä Mooseksen kirjalla on tietty muoto, -
jota ette ehkä koskaan ennen ole nähneet.
Näette nuo kaksi kapenevaa linjaa. Pitäkää niiden muoto mielessänne.
Käydään läpi Mooseksen kirjat. 1. Moos. on alkujen kirja.
Se kertoo, miten kaikki alkoi aina maailmankaikkeudesta Israeliin.
2. Moos. kirja, Exodus, kertoo Egyptistä lähdöstä.
3. Moos. kirja, Leviticus, on johdettu sanasta "leeviläiset", -
4. Moos. kirja, Numeri, on tilastokirja.
Egyptistä lähti 600 000 miestä, ynnä naiset ja lapset.
5. Moos. kirja, Deuteronomium.
"Deutero" tarkoittaa "toinen" ja "nomos" taas "laki", Toinen Laki.
Jumala antoi lakinsa kahdesti. Kerran Siinailla -
ja toisen kerran juuri ennen Jordanin ylitystä.
Siksi 10 käskyä esiintyy kahdesti, 2. ja 5. Moos. kirjassa.
Heitä muistutettiin laista juuri ennen astumista Luvattuun maahan.
Kun kysymme, keistä näissä kirjoissa puhutaan, -
alamme nähdä muodon tulevan esiin.
1. Moos. käsittelee kaikkia, koko ihmissukua.
Se on yleismaailmallinen.
2. Moos. käsittelee yhtä kansaa, Israelia.
Se on kansallinen kirja.
3. Moos. poimii kansasta yhden heimon.
Se kapenee yleismaailmallisesta kansalliseen ja sukukunnalliseen.
3. Moos. kirjan jälkeen, se avautuu jälleen.
4. Moos. käsittelee jälleen koko kansaa.
5. Moos. asettaa Israelin koko maailmaa ja sen kansoja vasten.
Näkökulma on taas yleismaailmallinen.
Ehkä sen takia ihmiset jäävät jumiin 3. Moos. kirjaan.
Heitä kiinnostavat yleismaail- malliset ja kansalliset asiat, -
mutta heimoasiat alkavat kiikastaa.
5. Moos. kirjassa mielenkiinto herää taas.
Muoto syntyy myös, kun tarkastellaan maantiedettä.
Se alkaa maapallosta ja siirtyy Kaldean Uuriin, -
jossa Abraham asui.
Sitten siirrytään Kanaaniin, johon hän tuli, -
ja Egyptiin, jossa heistä tuli orjia.
3. Moos. kohdistuu yhteen ainoaan paikkaan, Siinain vuoreen.
Linssi tarkentaa yhteen paikkaan, Siinaille, ja sitten kuva laajenee.
He matkaavat Negevin, Edomin ja Mooabin läpi takaisin Kanaaniin.
Se kapenee yhteen heimoon ja yhteen paikkaan.
Maantieteellisesti sama muoto toistuu kaikkien 5 kirjan kohdalla.
1. Moos. kattaa vuosisatoja, maapallon koko menneen historian.
2. Moos. kattaa vuosia, noin 300.
3. Moos. kattaa vain yhden kuukauden.
4. Moos. kattaa 40 vuotta.
5. Moos. tähyää kohti tulevaisuutta ja Israelin tulevaa historiaa.
Näettekö viiden Mooseksen kirjan muodon?
3. Moos. on taitekohta.
Se kohdistuu tärkeimpään kuukauteen, paikkaan ja heimoon.
Siksi se on niin tärkeä. Koko Mooseksen laki nojaa siihen.
He lukevat Tooran läpi vuodessa.
He viettävät 2 - 3 viikkoa 3. Moos. kirjan parissa.
Luemme sen nyt juutalaisten silmin.
Haluan yhdistää 3. Moos. kirjan 2. Moos. kirjaan, -
jotta näette, miten ne seuraavat toisiaan.
On tärkeää nähdä, miten jokainen kirja jatkuu edellisestä.
2. Mooseksen kirjan lopussa rakennetaan ilmestysmaja.
Se oli Jumalan teltta, jossa Hän asui kansansa keskellä.
Jumalan teltta oli leirin keskellä.
Sen ympärillä oli satoja ihmisten telttoja.
3. Moos. kirja käsittelee sitä, mitä tapahtuu Jumalan teltassa -
ja sitä, mitä pitäisi tapahtua ihmisten teltoissa.
Se jakautuu kahteen: Jumalan teltta, ihmisten teltat.
Siinä on säännöt kumpiakin varten, mutta on siinä muutakin.
2. Moos. kirjassa Jumala lähestyy ihmistä ilmestysmajan kautta.
3. Moos. kirjassa kerrotaan, miten ihmisen pitää lähestyä Jumalaa.
2. Moos. kirja kertoo Jumalan kansan vapautuksesta.
3. Moos. kirjassa kerrotaan kansan omistautumisesta Hänelle.
2. Moos. kirjassa kyse on Jumalan vapauttavasta armosta.
3. Moos. kirja alkaa kiitosuhreilla, -
joilla kansa osoittaa kiitollisuuttaan vapautumisesta.
3. Moos. kirja ei ehkä ole yhtä jännittävä kuin 2. Moos., -
mutta Jumala odottaa meiltä vastineeksi jotakin.
Olemme pelastettuja, jotta palvelisimme.
2. Moos. kirjassa kerrotaan, miten Jumala pelasti kansansa.
3. Moos. kirjassa kerrotaan, miten kansan piti palveleman Häntä.
On hyvä ajatus lukea Vanhaa testamenttia kuin olisi juutalainen.
En ole. Olisinkin! Tämä nenä kulkee Pawsonin suvussa.
Siitä on apua, kun menen Israeliin.
Kuvitellaan olevamme juutalaisia.
Luetaan 3. Moos. kirjaa niin kuin juutalainen lukee sen vuosittain.
Heille sen lukeminen, tunteminen ja todeksi eläminen on elintärkeää.
On vain yksi Jumala, Israelin Jumala. Ei ole muita jumalia.
Muut ovat ihmisen mielikuvituksen tuotetta.
On vain yksi Jumala.
He olivat Hänen ainoa kansansa maan päällä.
Heidän välillään vallitsi erityinen suhde.
Jumala lupasi tehdä monia asioita heidän hyväkseen.
Hän lupasi olla heille hallitus, puolustusministeri, -
valtiovarainministeri ja sosiaali- ja terveysministeri.
Hän lupasi olla kaikkea, mitä he tarvitsevat.
Hän olisi heidän kuninkaansa.
Hän odotti, että vastineeksi he elävät oikein -
ja ovat vanhurskaita. Vanhurskaus tarkoittaa oikeamielistä elämää.
3. Moos. kirjan avainlause esiintyy tiuhaan Uudessa testamentissa.
"Olkaa pyhät, sillä minä olen pyhä."
Jumala odottaa vapauttamiensa ihmisten olevan niin kuin Hän -
eikä niin kuin kaikki muut heidän ympärillään.
Se on avainasia, joka avaa 3. Moos. kirjan vaikeat kohdat.
Kun Jumala kieltää jonkin asian, -
Hän haluaa, että erotumme ympärillä olevista.
"Sinun tulee heijastaa luonnettani ja antaa ihmisten nähdä," -
"millainen Minä olen sen kautta, millainen sinä olet."
"Olkaa pyhät, sillä minä olen pyhä."
Se esiintyy monta kertaa myös Uudessa testamentissa.
Jumala odottaa, että pelastetut ovat Hänen kaltaisiaan, -
pyhiä, niin kuin Hän on pyhä.
Tarkastellaan kirjan yleistä muotoa.
Sanoin, että kirja jakautuu kahteen puolikkaaseen.
Sama muoto tulee esiin taas, mutta nyt se on kirjan sisällä.
Se rakentuu kohti huippua ja tasaantuu jälleen.
Se on kuin monikerroksinen voileipä.
Väreistä näkee, että ensimmäinen jakso vastaa viimeistä, -
toinen viimeistä edellistä ja kolmas kolmanneksi viimeistä.
Yksi jakso jää keskelle.
Kirja on rakennettu kauniisti.
Jumala on sen laatinut, ei Mooses.
Jumalan sanaa on 3. Moos. kirjassa enemmän -
kuin missään muussa Raamatun kirjassa.
3. Moos. kirjasta 90 prosenttia on suoraa Jumalan puhetta.
Ei ole muuta kirjaa, jossa olisi yhtä paljon Jumalan puhetta.
Jos haluaa lukea Jumalan Sanaa, tämä on mainio kirja aloittaa.
Se sisältää Jumalan itsensä puhumia sanoja.
Siinä näkyy ihana harmonia.
3. Moos. 1 - 7:n uhreja -
vastaavat ihmisten lupaukset ja valat 3. Moos. 26 - 27:ssä.
Pappeja koskevia määräyksiä vastaa kuvaus jumalanpalveluksesta.
Kirja myös tekee erotuksen, joka on tärkeä oppia.
Palaan siihen kohta.
On tärkeä erottaa epäpuhdas ja puhdas sekä jokapäiväinen ja pyhä.
Ne eivät ole sama asia, kuten tulemme näkemään.
Siitä tulee meille toinen avain.
Kaikki rakentuu kohti yhtä päivää, jota kutsutaan Sovituspäiväksi.
Silloin piti ottaa kaksi eläintä, joista toinen uhrattiin leirin sisällä.
Toisen eläimen, vuohipukin, päälle -
he laskivat kätensä kukin vuorollaan ja tunnustivat syntinsä.
He ajoivat pukin ulos leiristä erämaahan, -
jossa se kuoli heidän syntilastinsa alla.
Se on syntipukki.
Luin syntipukki-sanan tämän päivän sanomalehdestä.
Se on tullut kieleemme 3. Moos. kirjasta.
Syntipukki saa syyt niskoilleen ja kantaa muiden vääryydet pois.
Palataan siihenkin myöhemmin.
Kirja jakautuu kahtia ennen tätä päivää ja sen jälkeen.
Kristillisestä näkökulmasta -
ensimmäinen puoli kuvaa tietämme kohti Jumalaa.
Sitä kutsutaan vanhurskauttamiseksi.
Toinen puoli kuvaa vaellustamme Jumalan kanssa.
Sitä kutsutaan pyhitykseksi.
Tällainen on 3. Moos. kirjan muoto.
Kun saa sen muodosta kiinni, sitä on paljon helpompi lukea.
Sen avulla tietää, missä kohdassa mennään.
Tarkastellaan paria kohtaa lähemmin.
Aloitetaan luvuista 1 - 7, uhreista.
Niitä on viisi.
Polttouhrissa eläin tuotiin ja poltettiin kokonaan.
Jumalan annettiin tuntea sen tuoksu.
Koko eläin annettiin Jumalalle. Hän rakastaa lammaskäristeen tuoksua.
Ruokauhrista osa pidettiin itsellä. Ateria nautittiin Jumalan kanssa.
Jumala sai osan ja itse sai osan.
Tai yhteysuhri. Yksityiskohdat löytyvät 3. Moos. kirjasta.
Kolme ensimmäistä uhria -
olivat tapa ilmaista kiitollisuutta Jumalalle siunauksesta.
Ne eivät olleet syntiuhreja, vaan kiitosuhreja.
Oletko kiitollinen Jumalaa kohtaan?
Jos olet, näin Hän haluaa sinun ilmaisevan kiitollisuutta.
Näin juutalainen voi ilmaista kiitollisuutta Hänelle.
Oletko iloinen, että olet elossa ja terve?
Osoita kiitollisuutesi tällä tavalla.
He saivat valita näistä kolmesta tavasta yhden.
Kahdella muulla uhrilla hoidettiin syyllisyys.
Oli syntiuhri ja vikauhri.
Ne toimivat ensinnäkin syntien sovituksena.
He tarjosivat Jumalalle hyvityksen väärinteostaan.
Sana "sovitus" ei tarkoita ykseyttä Jumalan kanssa.
Jos annat jotakin sovituksen eleenä, annat hyvityksen.
Nämä ovat molemmat hyvitysuhreja Jumalalle.
Niihin sisältyy veri ja elämä.
Hyvityksenä huonosta elämästä, jota itse elät, -
uhraat hyvän elämän, joka ei ole syntiä tehnyt.
Olette varmasti huomanneet erään asian 3. Moos. kirjasta.
Ne sovittavat vain tahattomat synnit, -
eivät tahallisia syntejä.
Kaikki tekevät virheitä ja lankeavat syntiin tahattomasti.
Emme tarkoittaneet tehdä väärin, mutta teimme vain.
Jumala antoi uhrin tahattomaan syntiin, -
mutta tahalliseen syntiin ei ole uhria.
Tämä on tärkeää, koska se tulee esiin Uudessa testamentissa.
Uusi testamentti erottaa kristittyjen tahattoman synnin -
sekä tahallisen ja tarkoituksellisen synnin.
Uudessa ja Vanhassa testamentissa sanotaan, -
että jos anteeksi saamisemme jälkeen teemme tahallamme syntiä, -
ei ole enää sovitusta synnille.
Periaate tulee 3. Moos. kirjasta.
Tahallinen synti anteeksiannon jälkeen on vakava asia.
Siksi Jeesus sanoi avionrikkojanaiselle: -
"Mene äläkä enää syntiä tee." Uudessa ja Vanhassa testamentissa -
erotetaan Jumalan kansan tahallinen ja tahaton synti.
Tahattomat synnit on sovitettu kokonaan, -
koska Jumala tietää että me lankeamme.
"Sitä pahaa, jota en tahdo, sitä minä teen", sanoo Paavali.
Se on tahatonta. Se on sovitettu.
En paljoa puhu papeista, koska se on hyvin selvää.
Haluan mennä suoraan siihen, että heillä oli kalenteri.
Uudessa testamentissa ei esitellä kristillistä kalenteria.
Siellä ei puhuta joulun tai pääsiäisen vietosta.
Juutalaisille kalenteri kuului Jumalan kanssa vaeltamiseen.
Heitä kohdeltiin lapsina. Aikuiset eivät tarvitse kalenteria.
Lapset tarvitsevat. Se muistuttaa asioista, jotka he unohtaisivat.
Juhlat on mainittu 3. Moos. kirjassa.
Käydään ne pikaisesti läpi.
Ensimmäisenä oli pääsiäinen ensimmäisessä kuussa, -
meidän maalis-huhtikuussamme.
Se oli happamattoman leivän juhla ensimmäisen kuukauden 15. päivänä.
Se muistutti siitä, miten Jumala vapautti heidät Egyptin orjuudesta.
Heidän piti teurastaa karitsa edellisenä päivänä klo 15.
Eikö ole uskomatonta! Tapa karitsa keskellä iltapäivää klo 15.
Seuraavana päivänä alkoi pääsiäinen.
Kolmen päivän kuluttua heidän piti uhrata ensihedelmä Jumalalle.
"Esikoisena kuoloon nukkuneista."
50 päivää myöhemmin on jälleen sana "pente" eli 5 tai 50.
Silloin tuli viettää viikkojuhlaa, -
joka oli lain antamisen päivä Siinailla.
Heidän piti kiittää siitä.
Mitä tapahtui, kun laki annettiin Siinailla ensimmäisenä helluntaina?
He tekivät syntiä, ja 3000 kuoli.
Kun laki annettiin ensimmäisenä helluntaina, 3000 sai surmansa.
Vuosisatoja myöhemmin helluntaina Henki annettiin, ja 3000 pelastui.
Raamattu on hämmästyttävän yhdenpitävä.
Nämä juhlat kuuluivat alkuvuoteen. Sitten tulevat loppuvuoden juhlat.
Pasuunajuhlassa puhallettiin oinaan sarveen, shofariin.
Pasuuna kuulutti uuden juhlakauden. Sitä seurasi Suuri sovituspäivä.
Silloin syntipukki ajettiin ulos leiristä.
Sitä seurasi 8-päiväinen lehtimajanjuhla, sukkot.
Sen aikana asuttiin majoissa.
Niiden katon läpi piti nähdä tähdet.
Se oli muistutus 40-vuotisesta vaeltelusta erämaassa.
He olisivat voineet päästä Luvattuun maahan 11 päivässä.
Ne olivat loppuvuoden juhlia.
Kaikille näille juhlille tulee täyttymys kristinuskossa.
Kolme ensimmäistä täyttyi Jeesuksen ensimmäisessä tulemuksessa.
Kolme jälkimmäistä täyttyvät Hänen toisessa tulemuksessaan.
En tiedä Jeesuksen paluun vuotta, mutta tiedän kuukauden.
Se on varmasti syys-lokakuu. Hän tekee aina kaiken ajallaan.
Jonakin vuonna syys-lokakuussa Jeesus tulee takaisin.
Hän syntyi siihen aikaan, ei joulukuun 25.
Luukkaan evankeliumin mukaan Hän syntyi seitsemännessä kuussa.
Se oli lehtimajanjuhlan aikaa. Silloin odotettiin Messiasta.
Uudessa testamentissa pasuuna ilmoittaa aina Hänen tulostaan.
Kolme ensimmäistä juhlaa ovat saaneet täyttymyksensä.
Kolme jälkimmäistä täyttyvät Hänen toisessa tulemuksessaan.
Tuona Sovituspäivänä lunastus tulee koko Israelin kansalle.
Juhlia on vielä kaksi. On viikoittainen lepopäivä.
Egyptissä raataneille orjille se oli suuri siunaus.
Ennen Mooseksen aikaa Raamatussa ei mainita sapattia.
Aadamilla ja Aabrahamilla ei ollut sapattia.
Mooses ilmoitti viikoittaisen lepopäivän.
Se ei ollut loma- eikä perhepäivä, vaan Jumalan päivä, pyhäpäivä.
Juhlat olivat vuosittaisia, sapatti oli viikoittainen
Riemuvuotta vietettiin joka 50. vuosi.
Joka 50. vuosi kaikkien pankkitilit tasattiin. Eikö olisi mukavaa?
Jotkut näyttävät hieman epävarmoilta.
Naamastanne näkyy, onko teillä iso vai pieni pankkitili.
Omaisuus palautui alkuperäiselle omistajaperheelle joka 50. vuosi.
Riemuvuoden lähestyessä vuokrat laskivat, koska vuokra-aika lyheni.
Orjat vapautettiin joka 50. vuosi. Tapahtui ihania asioita.
Ihmiset odottivat riemuvuotta, Herran otollista vuotta.
Se oli hyvä uutinen köyhille, koska heistä tuli jälleen rikkaita.
Vangit päästettiin vapaiksi.
Jeesus julisti: "Herran Henki on minun päälläni."
"Tulin vapauttamaan vangitut, julistamaan ilosanomaa köyhille" -
"ja julistamaan Herran otollista vuotta"
Jeesus aloitti todellisen riemuvuoden.
On tärkeä tuntea Vanha testamentti, jotta voi ymmärtää Uutta.
Sitten tulemme tärkeään mutta vaikeaan kysymykseen.
Mikä ero on pyhällä ja jokapäiväi- sellä, puhtaalla ja epäpuhtaalla?
Maailmassa tehdään aina jako hyvän ja pahan välillä.
Heillä on kaksi ajatuskategoriaa. Raamatussa taas on kolme.
Ensiksi se tulee esiin 3. Mooseksen kirjassa.
Tämä on avain koko 3. Moos. kirjan ymmärtämiseen.
Jokin asia voi olla puhdas mutta jokapäiväinen.
Käynnissä on kaksi prosessia.
Toinen on se, kun pyhät asiat arkipäiväistetään.
Pyhän asian voi pilata tekemällä siitä jokapäiväisen.
Annan esimerkin. Tiedättekö, mikä laukaisi Romanian vallankumouksen?
Sen käynnisti kristitty pappi.
Hän osti kaupasta WC-paperirullan.
Kun hän avasi rullan kotonaan WC:ssä, -
hän tajusi, että paperi oli tehty raamatunlehdistä.
Raamattuseura oli lähettänyt Raamattuja Romaniaan.
Kommunistihallinto muka osoitti sillä suopeutensa.
Raamatut käytettiin WC-paperin valmistamiseen.
Kun pastori tajusi, että Raamattuja käytetään WC-paperina, -
hän suuttui ja piti saarnan, -
joka käynnisti Romanian vallankumouksen.
Raamattua ei siis tehty epäpuhtaaksi. WC ei ole epäpuhdas.
Siinä pyhästä asiasta oli tehty jokapäiväinen, maallinen.
Seuraava askel alaspäin -
on tehdä jokapäiväisestä puhtaasta asiasta epäpuhdas ja syntinen.
"Pyhä", "maallinen" ja "syntinen" -
vastaavat "pyhää", "puhdasta" ja "jokapäiväistä" sekä "epäpuhdasta".
Pyhästä voidaan tehdä jokapäiväinen -
ja jokapäiväinen puhdas voidaan saastuttaa epäpuhtaaksi.
Samoin epäpuhtaan voi puhdistaa, ja siitä tulee puhdas.
Puhtaan voi pyhittää, ja siitä tulee pyhä.
Raamatussa epäpuhdas ja pyhä eivät ikinä saa koskettaa toisiaan.
Ne on pidettävä visusti erossa toisistaan.
Pyhällä ja epäpuhtaalla ei ole mitään yhteistä.
Puhtaan ja epäpuhtaan sekoittaminen tekee molemmista epäpuhtaita.
Jos puhtaan ja likaisen laittaa yhteen, -
puhdistaako puhdas likaisen vai likaako likainen puhtaan?
Nehemia sanoi täsmälleen samoin.
Jos sekoittaa pyhiä ja jokapäiväisiä asioita, -
niistä kaikista tulee joka- päiväisiä. Niistä ei tule pyhiä.
Tuossa on virhe. Nuolen pitäisi osoittaa alaspäin.
Alaspäin johtava prosessi johtaa kuolemaan hyvinkin kirjaimellisesti.
Toinen prosessi taas johtaa elämään, -
mutta se sisältää uhrin. Vain uhrin kautta voi puhdistaa epäpuhtaan.
Moniko teistä palvelee koko- aikaisessa kristillisessä työssä?
Kuinka moni teistä palvelee koko- aikaisessa kristillisessä työssä?
Työ voi olla mitä tahansa näistä kolmesta asiasta.
Jotkin työt ovat laittomia, moraalittomia ja epäpuhtaita.
Jotkin työt ovat puhtaita mutta maallisia.
Ei tarvitse olla lähetyssaarnaaja tai pastori, jotta voi olla pyhä.
Kaikki riippuu pyhittämisestä. Voit olla pyhä taksikuski.
Jos pyhittää työnsä Herralle, se ei enää ole maallista.
Lähetyssaarnaaja voi olla täällä.
Raha voi olla epäpuhdasta, jos sen käyttää pahaan, -
puhdasta, jos sen käyttää hyvään, tai pyhää, jos se on pyhitetty.
Seksi voi olla mitä tahansa näistä kolmesta.
Maailmassa monet viettävät hyvää, tavallista ja puhdasta elämää.
He eivät ole pyhiä.
Jumala haluaa meidän viettävän pyhää elämää.
3. Moos. kirja painottaa sitä, että jos kansa joutuu epäpuhtauteen, -
heidät pitää puhdistaa. Sitten heistä pitää tulla pyhiä, -
koska "Minä olen pyhä." Se on eri asia kuin olla hyvä ihminen.
Seurakunnan ulkopuoliset sanovat: -
"Voin viettää yhtä hyvää elämää kuin seurakunnassa oleva."
He eivät ole pyhiä eivätkä ymmärrä pyhän käsitettä.
Uskosta osaton voi viettää hyvää elämää, -
mutta se ei ole samaa kuin olla pyhä ihminen.
Jumala ei halua vain hyviä ihmisiä. Hän haluaa pyhiä ihmisiä.
3. Moos. kirjassa kerrotaan, mitä on olla pyhä ihminen Herralle.
Minua hämmästyttää, miten käytännöllistä se kaikki on.
Ajatellaanpa terveyttä. Pyhyys tarkoittaa elämää kokonaisuutena.
Siinä kaikki voi olla pyhää.
Pyhyyden kannalta ruumis on aivan yhtä tärkeä kuin henki.
Siksi 3 Moos. kirjassa puhutaan hiustenleikkuusta, -
aivan kuten Paavali puhuu siitä 1. Kor.:ssa.
Siksi 3. Moos. kirjassa puhutaan tatuoinneista -
ja miehistä, jotka käyttävät korvakoruja -
tai joiden ei pitäisi niitä käyttää.
Herralle tämä kaikki on pyhyyttä. Se on näin käytännöllistä.
Siinä puhutaan ruumiin eritteistä ja synnytyksestä.
Paljon puhutaan myös ruoasta, puhtaasta ja epäpuhtaasta ruoasta.
Juutalaisissa yhteisöissä kosher- ruoka on viety äärimmilleen.
Kaikki perustuu yhteen jakeeseen: "Älä keitä vohlaa emänsä maidossa."
Heillä eri astiat maito- ja lihatuotteille.
Ei tämä jae sitä tarkoita. Siitä on melkein rakennettu uskonto.
On kiva kertoa heille, ettei Aabraham noudattanut kosheria.
Hän tarjosi vasikkaa ja voita neljälle enkelivieraalleen.
Vohlan keittäminen maidossa oli kanaanilainen hedelmällisyysriitti.
Jumala sanoi: "Älkää te tehkö niin, koska he tekevät niin."
"Olette minulle pyhät. Älkää sekaantuko moiseen taikauskoon."
3. Moos. kirjassa kielletään okkultismi ja henkien manaaminen.
Siinä puhutaan kuivalahosta. Ei pidä kutsua remonttimiestä, -
vaan talo pitää polttaa lähimmäisenrakkaudesta.
Eikö ole ihanaa, ettemme ole Vanhan liiton alaisia?
Vaatteissa ei sallittu sekoitekankaita.
Juutalaiset Marks & Spencer auttavat minua rikkomaan Mooseksen lakia.
Puhutaan sosiaalisesta elämästä.
Sanotaan, että pyhyys tarkoittaa köyhien, kuurojen, sokeiden -
ja vanhusten huomioimista. Jos olet pyhä ihminen, nouset seisomaan, -
kun vanhus astuu huoneeseen.
Ohjeet ovat hyvin käytännöllisiä.
"Rakasta lähimmäistäsi niin kuin itseäsi" tulee 3. Moos. kirjasta.
Se kuuluu pyhyyteen.
Sen mukaan tänne kuuluvat insesti, homoseksuaalisuus ja sodomia.
Se on tyrmäys Madonnan uusimmalle kirjalle.
Pyhää elämää on se, miten elää maanantaista lauantaihin, -
ei vain sunnuntaisin. Se koskee jokaista elämänaluetta.
Sitä pyhyys on, ja opimme sen 3. Moos. kirjasta.
Tämä jaottelu on avain 3. Moos. kirjaan.
Jumala ei etsi vain puhtaita ihmisiä.
Hän etsii pyhiä ihmisiä. Siinä on suuri ero.
Ennen uskoontuloaan ihminen ei edes ajattele pyhäksi tulemista.
Sitä ajattelee vain olla hyvä, mutta sepä ei riitä.
Pawsonin opetuslevyjä ja kirjoja voi tilata TV7:n verkkokaupasta: www.tv7.fi/kauppa tai kauppa@tv7.fi
Suomennos: TV7